Captains View | Kamers
Eenheid 2 Dekwoonstel
Eenheid 2 is 'n woonstel met 2 slaapkamers en 'n oopplan-kombuis, -eetarea en -sitarea. Die eerste slaapkamer het 'n koningingrootte-bed, 'n TV en dubbelglasdeure wat na die dek lei. Die tweede slaapkamer het 'n koningingrootte-bed en 'n platskerm-TV met OpenView-kanale. Hierdie 2 slaapkamers deel 'n badkamer met 'n bad en 'n stort. Die kombuis is goed toegerus met 'n drieplaatstoof, oond, mikrogolfoond en yskas. Daar is 'n etenstafel met sitplek vir 4 en die eetarea het 'n klein lessenaar, 'n enkelbed en 'n platskerm-TV met Google TV en Netflix. Die leefarea het skuifdeure wat na 'n onderdak-kuierarea en 'n groot houtdek met 'n gasstoof, dagbed, ketelbraai, 'n rustieke vuurmaakplek en 'n buitetafel lei. Daar is 10 trappe wat na die ingang van die eenheid lei.
Captains View bied verblyf in 2 aparte woonstelle wat elkeen slaapplek vir 5 gaste het. Dié woonstelle kan saam verhuur word om 'n groep van 10 gaste te akkommodeer. Daar is 'n klankdigte skakeldeur tussen die 2 woonstelle. Hierdie eiendom is nie ideaal vir kleuters nie, aangesien die relings op die stoepe wyd is. Neem asb. kennis dat die eiendom nie daagliks skoongemaak word nie. 'n Daaglikse skoonmaakdiens kan teen 'n ekstra koste gereël word. Rook is verbode. Geen geraas of harde musiek word toegelaat nie.